โซเชียลเทียบชัดๆ เฉลยภาพลี้ลับ หญิงสวมชุดไทยโผล่หลังรถไฟชนกระบะ
โซเชียลเฉลยภาพลี้ลับผู้หญิงสวมชุดไทย ยืนหลังเกิดอุบัติเหตุรถไฟชนกระบะบริเวณจุดตัดรถไฟงิ้วราย เทียบภาพอีกมุมหนึ่งเป็นชายใส่กางเกงขายาวยืนเท้าเอวจากเหตุการณ์รถไฟชนรถยนต์ บริเวณจุดตัดรถไฟงิ้วราย หมู่ 4 ต.งิ้วราย อ.นครชัยศรี จ.นครปฐม เมื่อเวลา 20.00 น. ของวันที่ 22 ม.ค.63 เนื่องจากรถกระบะล้อหลังตกขอบถนน บริเวณรางรถไฟพอดี ทำให้รถกระบะไม่สามารถขยับด้านหน้าและหลังได้จนกระทั่งชาวบ้านมาช่วยกันเข็นแต่ก็ไม่สามารถนำออกไปจากจุดเกิดเหตุได้เช่นกัน จังหวะนั้นมีขบวนรถไฟ ขบวนที่ 351 ธนบุรี-ราชบุรี ออกเดินทางจากสถานีรถไฟธนบุรีมุ่งหน้าเข้าสู่ราชบุรี ขับมา จึงพุ่งชนเข้าอย่างแรง แต่โชคดีที่ไม่มีใครได้รับบาดเจ็บหรือเสียชีวิตหลังเกิดเหตุพบว่าโลกออนไลน์มีการแชร์ภาพลี้ลับ อ้างว่าเป็นภาพในจุดเกิดเหตุ มีหญิงสาวสวมชุดไทยยืนในลักษณะเท้าเอว ทั้งที่ในเกิดเหตุไม่มีไม่มีหญิงคนดังกล่าวปรากฏอยู่ สร้างความสงสัยให้กับผู้ที่พบเห็นเป็นอย่างมากจากการสอบถาม อาสากู้ชีพมูลนิธิสุขศาลานุเคราะห์ อายุ 34 ปี เปิดเผยว่า ขณะเคลื่อนย้ายซากรถจากเหตุรถไฟชน มีเพียงอาสาสมัครเจ้าหน้าที่มูลนิธิเข้ามาอำนวยความสะดวก โดยไม่มีผู้อื่นรวมถึงชาวบ้านเข้ามาเกี่ยวข้อง เนื่องจากกลัวว่าจะได้รับอันตราย ขณะนั้นมีบางคนได้ยินเสียงสุนัขเห่าหอน จึงใช้ไฟสปอตไลต์ส่องแต่ปรากฏว่าไม่พบสุนัขอยู่ในจุดที่เกิดเหตุตนเองก็ได้ยินเสียงผู้หญิงส่งเสียงร้องโหยหวนในจุดดังกล่าวเช่นกัน แต่ขณะนั้นที่อยู่ที่เกิดเหตุกลับไม่กล้าพูดคุยหรือบอกกล่าวกับใคร และได้นำเรื่องดังกล่าวโพสต์ในเฟซบุ๊กว่ามีเรื่องลี้ลับเกิดขึ้นที่บริเวณทางรถไฟ ซึ่งมีคนเข้ามาแสดงความคิดเห็นจำนวนมาก ส่วนตัวแล้วเชื่อว่าสิ่งลี้ลับมีจริง แต่จะมาในรูปแบบไหนไม่มีใครรู้ เป็นไปได้ว่าอาจจะออกมาเตือน กลัวว่าจะมีอุบัติเหตุใหญ่ เพราะอุบัติเหตุในจุดนี้เกิดขึ้นมาหลายครั้งขณะที่ เจ้าของร้านขายกาแฟในละแวกดังกล่าว เปิดเผยว่า ตนเองขายกาแฟมานานกว่า 10 ปีแล้ว ได้แสดงความคิดเห็นเกี่ยวกับเรื่องนี้ว่า ส่วนตัวแล้วตนเองไม่ได้ลบหลู่ แต่ไม่เชื่อว่าเรื่องอย่างนี้มีอยู่จริง เนื่องจากอาจเป็นเพราะตนไม่เคยประสบพบเจอในเวลาต่อมา ผู้ใช้ทวิตเตอร์ @hamzterzkub ได้ระบุข้อความว่า คนนี้ปะ? โดยนำภาพในที่เกิดเหตุอีกมุมหนึ่งมาเทียบกับภาพผู้หญิงลี้ลับที่กำลังถูกแชร์ในโซเชียล พบว่าเป็นชายคนหนึ่งสวมกางเกงขายาว ยืนเท้าเอวอยู่ตรงรางรถไฟ ซึ่งหลายคนเข้ามาแสดงความคิดเห็นว่า ท่ายืนของชายคนนี้เหมือนกับท่ายืนของผู้หญิงในภาพลี้ลับ ต่างกันแค่ไม่มีแสงไฟส่องเท่านั้นเอง อาจทำให้เกิดความเข้าใจผิดได้.(ภาพและข้อมูลจาก เฟซบุ๊ก Thitipan Panyo ทวิตเตอร์@hamzterzkub)
โซเชียลเฉลยภาพลี้ลับผู้หญิงสวมชุดไทย ยืนหลังเกิดอุบัติเหตุรถไฟชนกระบะ บริเวณจุดตัดรถไฟงิ้วราย เทียบภาพอีกมุมหนึ่งเป็นชายใส่กางเกงขายาวยืนเท้าเอว
รางรถไฟงิ้วราย,ภาพลี้ลับ,รถไฟชนกระบะ,ภาพปริศนา,ข่าวโซเชียล,นครปฐม,ข่าวทั่วไป